Petras Vaitiekūnas

Petras Vaitiekūnas (sündinud 26. märtsil 1953) on Leedu poliitik ja diplomaat, hariduselt füüsik.

Petras Vaitiekūnas lõpetas 1971. aastal Liudvinavase keskkooli ja 1976. aastal Vilniuse Ülikooli füüsika erialal. Töötas aastatel 1976–1990 Leedu NSV Teaduste Akadeemia Füüsika Instituudis teadurina. Teaduste kandidaadi kraadi füüsika alal sai 1983. aastal. 

Aastatel 1988–1990 osales ta Sąjūdise tegevuses. Oli aastatel 1990–1992 Leedu Ülemnõukogu liige. 1992–1993 oli ta Leedu Seimi esimehe konsultant. 1993–1998 oli Vaitiekūnas president Algirdas Brazauskase välispoliitikareferent. 1998. aastal töötas ta Leedu Välisministeeriumi poliitikaosakonna Kesk-Euroopa osakonna juhatajana. 1999–2004 oli ta Leedu Vabariigi erakorraline ja täievoliline suursaadik Lätis. 2004. aastal töötas ta Leedu Vabariigi presidendi nõunikuna välispoliitilistes küsimustes. 2005–2006 töötas ta Leedu Välisministeeriumi välispoliitika analüüsi ja planeerimise osakonnas. 2005–2006 oli ta Leedu Vabariigi erakorraline ja täievoliline suursaadik Valgevenes.Petras VAITIEKŪNAS : Lietuvos Nepriklausomybės Akto signataras Lietuvos Respublikos Seimas

Petras Vaitiekūnas oli alates 12. juulist 2006 kuni 9. detsembrini 2008 Leedu välisminister.Petras Vaitiekūnas UAB "15min"

Aastatel 2008–2009 oli ta Leedu Seimi esimehe nõunik välispoliitilistes küsimustes. 2010. aasta jaanuarist kuni 2014. aasta detsembrini oli Vaitiekūnas Leedu Vabariigi erakorraline ja täievoliline suursaadik Ukrainas.Petras Vaitiekūnas Marijampolės Petro Kriaučiūno viešoji biblioteka

 Isiklikku 
Tema poeg Kristupas Vaitiekūnas on 25. septembrist 2025 Leedu rahandusminister Inga Ruginienė valitsuses.

 Viited 

Kategooria:Leedu välisministrid
Kategooria:Leedu diplomaadid
Kategooria:Füüsikud
Kategooria:Vilniuse Ülikooli vilistlased
Kategooria:Sündinud 1953